མཁར་ནུབ་སྨྱན་གསར་བཅའ་ཁྲིམས་ཞབས་ཕྱི་ཁང་གི་ཀྲུའུ་རིན་བུན་ཁྲང་རྒྱལ་གྱིས་བཤད་རྒྱུར།ངེད་བཅའ་ཁྲིམས་ཞབས་ཕྱི་ཁང་གིས་སྔོན་གསལ་བསྒྲགས་བྱས་པའི་ལས་སྒོའི་བརྡ་ཁྱབ་ཇི་བཞིན།དུས་ལྟར་བཅའ་ཁྲིམས་ཞབས་ཕྱིའི་ལས་སྒོའི་མགོ་རྩོམ་ཐུབ་སོང་ལ།གཞི་རིམ་མང་ཚོགས་ཀྱི་ཁྲིམས་ལུགས་འདུ་ཤེས་ཞན་པ་དང་རྒྱ་སྐད་ཀྱི་གོ་བརྡ་མི་འཕྲོད་པ་བཅས་ཀྱི་གནད་དོན་ལ་དམིགས་ཏེ།བོད་རྒྱ་སྐད་གཉིས་ཀྱི་ལམ་ནས་བཅའ་ཁྲིམས་ཞབས་ཕྱིའི་ལས་སྒོ་འདི་སྤེལ་བ་ཡིན་པས།ཁྲིམས་འབྲེལ་གྱི་གནད་དོན་ཅི་རིགས་ལ་བློ་འདྲི་བྱེད་པའམ་གཏུག་ཡིག་འབྲི་བ།ཁྲིམས་རྩོད་པ་གདན་འདྲེན་བྱེད་པ་སོགས་གནས་གཅིག་ཏུ་སྒྲུབ་ཆོག་པའི་མཐུན་རྐྱེན་དང་སྟབས་བདེ་བསྐྲུན་ཡོད།ང་ཚོས་གཟའ་འཁོར་རེ་རེའི་གཟའ་ལྷག་པའི་ཉིན་ལས་སྒོ་འདི་མུ་མཐུད་དུ་སྤེལ་རྒྱུ་ཡིན་པར་མ་ཟད།རིམ་བཞིན་རྩ་འཛུགས་ཡོད་པའི་སྒོ་ནས་འབྲོག་ཁུལ་དང་ཞིང་སྡེ་རུ་བསྐྱོད་དེ།བཅའ་ཁྲིམས་ཞབས་ཕྱིའི་ལས་སྒོ་སྣ་ཚོགས་གཞི་རིམ་མང་ཚོགས་ཁྲོད་དུ་རྒྱ་ཆེར་སྤེལ་ནས།དོ་བདག་པའི་ཁྲིམས་མཐུན་ཁེ་དབང་ལ་ཅི་ནུས་གང་ཐུབ་ཀྱིས་སྲུང་སྐྱོབ་བྱེད་པའི་ཁྲིམས་སྐྱོང་ལས་དོན་ལ་ཧུར་བརྩོན་བྱ་རྒྱུ་ཡིནཟེར།